Fabinho

**Fábio Henrique Tavares** (lahir 23 Oktober 1993), dikenali sebagai Fabinho merupakan seorang pemain bola sepak profesional yang bermain sebagai pemain tengah pertahanan untuk kelab Liga Profesional Arab Saudi,Al-Ittihad SFC dan pasukan kebangsaan Brazil.

Setelah memulakan kariernya di kelab Fluminense, beliau berpindah ke Rio Ave pada tahun 2012. Beliau menghabiskan seluruh waktunya di luar dengan pinjaman, termasuklah pertama di Real Madrid Castilla, dan membuat satu penampilan pengganti untuk pasukan pertama. Beliau kemudiannya menghabiskan lima tahun di Monaco dengan bermain 233 permainan keseluruhan dan menjaringkan 31 gol, serta memenangi Ligue 1 pada 2016-17. Pada musim pertamanya di Liverpool, beliau telah memenangi Liga Juara-Juara UEFA.

Fabinho membuat penampilan pertama antarabangsa untuk Brazil pada tahun 2015, dan merupakan sebahagian daripada pasukan Brazil di Copa América pada tahun 2015 dan 2016.

## Karier kelab
### Fluminense
Dilahirkan di Campinas, São Paulo dan Fabinho memulakan kariernya di Fluminense. Pada 20 Mei 2012, beliau dipanggil ke skuad pasukan pertama untuk satu-satunya dengan kemenangan tipis 1-0 ke atas Corinthians untuk musim Série A.

### Rio Ave dan Real Madrid
Pada 8 Jun 2012, Fabinho menyertai pasukan Liga Primeira, Rio Ave dalam perjanjian enam tahun. Namun beliau hanya berada dalam tempoh satu bulan di Rio Ave, dan kemudiannya menyertai Real Madrid Castilla dalam perjanjian pinjaman sepanjang musim pada 19 Julai. Pada 17 Ogos, beliau membuat penampilan profesionalnya buat pertama kali ketika musim Segunda División Sepanyol bermula dengan keputusan kekalahan 2-1 ke atas Villarreal. Pada 28 April 2013, Fabinho telah menjaringkan gol pertamanya dengan menghasilkan gol penyamaan tambahan ketika seri 3–3 menentang CD Numancia.

Pada 8 Mei 2013, beliau membuat penampilan sulungnya di La Liga bersama Real Madrid dengan hanya bermain dalam masa 14 minit sahaja. Fabinho menggantikan Fábio Coentrão dan menghasilkan bantuan kepada Ángel Di María untuk jaringan gol keenam dalam kemenangan 6-2 ke atas Málaga di Stadium Santiago Bernabéu.

### Monaco

Pada 19 Julai 2013, Fabinho bergabung dengan Monaco dengan perjanjian pinjaman sepanjang musim. Pada 10 Ogos, beliau membuat penampilan sulung buat Monaco dalam perlawanan kempen Ligue 1 musim 2013-14 menentang Bordeaux dengan kemenangan 2-0 di Stade Chaban-Delmas. Dalam perlawanan peringkat suku akhir 2013-14 kejohanan Coupe de France, beliau menjaringkan gol pertamanya buat Monaco pada minit ke-58 dalam kemenangan 6-0 ke atas Lens pada 26 Mac 2014.

Setelah tamat kontrak pinjaman dalam tempoh satu tahun di Monaco, beliau menyambung semula kontrak pinjaman bersama Monaco dengan menambah tempoh setahun lagi. Pada 9 Disember 2014, beliau menjaringkan gol kemenangan 2-0 ke atas Zenit St Petersburg dalam Kumpulan C (gol pertamanya di Liga Juara-Juara UEFA atau Liga Europa UEFA), dan sekaligus membolehkan Monaco layak peringkat kalah mati dalam kejohanan Liga Juara-Juara UEFA 2014-15 sebagai pemenang kumpulan.

Pada 19 Mei 2015, setelah dua musim dipinjamkan di Monaco, Monaco dan Rio Ave bersetuju untuk perpindahan kekal Fabinho; beliau menandatangani kontrak dengan Monaco untuk empat musim akan datang dan akan terikat dengan kelab tersebut sehingga 30 Jun 2019.

Pada 20 Mac 2016, Fabinho memenangi penalti ketika dikasari oleh rakan senegaranya David Luiz dengan membantu Monaco dalam kemenangan 2-0 ke atas Paris Saint-Germain. Perlawanan tersebut merupakan kekalahan pertama buat Paris Saint-Germain sejak Mei 2014.

Pada peringkat pusingan 16 pertama kalah mati kejohananan Liga Juara-Juara UEFA 2016-17, Fabinho telah memberi satu bantuan kepada Radamel Falcao dan Kylian Mbappé dengan menyaksikan Monaco tewas 5-3 kepada Manchester City pada 21 Februari 2017. Pada 15 Mac, Fabinho menghasilkan jaringan mata 2-0 pada minit ke-29 dengan membantu Monaco menewaskan Manchester City 3-1 (Keseluruhan agregat 6-6) dalam perlawanan timbal balik di Stade Louis, serta melayakkan Monaco mara ke suku akhir kejohanan Liga Juara-Juara UEFA.

### Liverpool
#### 2018–2019: Kejuaraan Liga Juara-Juara UEFA
Pada 28 Mei 2018, kelab Liga Perdana Inggeris, Liverpool mengumumkan bahawa Fabinho akan menandatangani kontrak bersama kelab tersebut dengan kontrak jangka panjang dengan bayaran awal sebanyak £39 juta dan berkuatkuasa pada 1 Julai 2018. Dalam perlawanan peringkat kumpulan Liga Juara-Juara UEFA, beliau membuat penampilan pertamanya bersama Liverpool dengan menggantikan Sadio Mané pada masa kecederaan dan menyaksikan Liverpool menang 3-2 ke atas Paris Saint-Germain di stadium Anfield. Pada 20 Oktober 2018, Fabinho membuat penampilan pertama sebagai pengganti dalam Liga Perdana Inggeris dengan kemenangan 1-0 ke atas Huddersfield Town. Seminggu kemudian, beliau diberi peluang untuk bermain penuh dalam permulaan liga pertamanya dengan kemenangan 4-1 di ke atas Cardiff City. Beliau bermain dalam bahagian posisi tengah bersama Georginio Wijnaldum dan mendapat pujian dari Sky Sports. Pada 17 Disember, Fabinho dinobatkan sebagai Pemain Terbaik Perlawanan Carlsberg setelah persembahannya yang baik menentang Manchester United dalam kemenangan 3-1. Pada 26 Disember 2018, Fabinho menjaringkan gol pertamanya buat Liverpool dalam kemenangan 4-0 menentang Newcastle United.

Pada awal Januari 2019, Fabinho bermain di posisi tengah pertahanan menentang Wolverhampton Wanderers dalam pusingan ketiga Piala FA dan juga menentang Brighton di Liga Perdana Inggeris. Berikutan persembahannya, pengurus Jurgen Klopp memujinya dan menyatakan bahawa beliau adalah "pilihan pemain tengah pertahanan". Pada 4 Mei 2019, beliau membantu pasukannya untuk menjaringkan gol buat Liverpool dengan kemenangan 3-2 ke atas Newcastle United. Pada 1 Jun 2019, Fabinho bermain 90 minit penuh buat Liverpool dalam perlawanan akhir kejohanan Liga Juara-Juara UEFA 2019 menentang Tottenham Hotspur. Fabinho juga memperoleh trofi pertamanya buat Liverpool setelah kelab tersebut menjuarai kejohanan Liga Juara-Juara UEFA buat kali keenam.

#### 2019–2020: Perkembangan kerjaya

Pada 14 Ogos 2019, Fabinho bermain sebagai kesebelasan utama dalam kejohanan Piala Super UEFA 2019 menentang Chelsea. Perlawanan tersebut berakhir dengan keputusan seri 2-2 dan kemudiannya diheret ke masa tambahan sehingga penentuan sepakan penalti. Fabinho menjaringkan gol kedua dalam penentuan sepakan penalti yang  menyaksikan Liverpool menang 5-4 ke atas Chelsea. 

Pada 27 Oktober 2019, beliau mendapat pujian dari para peminat atas penampilannya dalam kemenangan 2-1 menentang Tottenham. Pada 10 November 2019, gol pertama Fabinho musim tersebut muncul semasa menentang Manchester City dengan kemenangan 3-1 dan sekaligus dipilih oleh BBC Sport sebagai "Pemain Terbaik Perlawanan". Semasa perlawanan penting di Liga Juara-Juara menentang Napoli, beliau mengalami kecederaan awal dan digantikan selepas 18 minit. Dua hari kemudian, Liverpool mengumumkan bahawa kecederaan tersebut akan membuat Fabinho tidak beraksi sehingga awal 2020.

### Al-Ittihad
Pada 31 Julai 2023, Fabinho secara rasmi menyertai Al-Ittihad dengan perjanjian tiga tahun yang berlangsung sehingga 2026. Perjanjian itu dilaporkan bernilai £40 juta.

## Karier antarabangsa
Pada mulanya, Fabinho telah disenaraikan dalam skuad 23 pemain oleh jurulatih Brazil, Dunga untuk kejohanan Copa América 2015 di Chile. Pada 7 Jun 2015, Fabinho membuat penampilan pertamanya buat pasukan Brazil semasa perlawanan pemanasan menentang Mexico, di mana beliau menggantikan Danilo pada separuh masa kedua dengan kemenangan 2-0 di Allianz Parque, São Paulo. Dengan Dani Alves bermain sepanjang kejohanan di bek kanan, Fabinho tidak bermain di Copa América, di mana Brazil mara ke suku akhir. Fabinho terpilih untuk skuad Copa América Centenario Brazil, walaupun beliau tidak bermain di salah satu dari tiga perlawanan Brazil di dalam kejohanan tersebut.

## Kehidupan peribadi
Fabinho berkahwin dengan Rebeca Tavares pada tahun 2015 dan telah bersama sejak 2013. Di Liverpool, beliau mendapat julukan, "The Hoover," di atas padang kerana banyak menghasilkan bentesan bersih semasa mematikan pergerakan pihak lawan.

## Statistik karier
### Kelab

### Antarabangsa

## Anugerah dan pencapaian
**Monaco**
*Ligue 1: 2016–17

**Liverpool**
*Liga Perdana Inggeris: 2019-20 
*Liga Juara-Juara UEFA: 2018–19
*Piala Super UEFA: 2019

**Brazil**
*Superclásico de las Américas: 2018

## Rujukan


## Pautan luar

*Profile at the Liverpool F.C. website